เซี่ยงไฮ้คอมโพสิตปิดพุ่ง 1.89% ขานรับปธน.จีนเยือนสหรัฐ
ดัชนีเซี่ยงไฮ้คอมโพสิตพุ่ง 58.62 จุด หรือ 1.89% ปิดที่ 3,156.54 จุด
21 ก.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้พุ่งสูงขึ้น เนื่องจากได้รับแรงหนุนจากหุ้นกลุ่มอุตสาหกรรมและเทคโนโลยี ในขณะที่ประธานาธิบดีสี จิ้นผิง ของจีน จะเดินทางไปยังสหรัฐเป็นครั้งแรก ทั้งนี้ดัชนีเซี่ยงไฮ้คอมโพสิตพุ่ง 58.62 จุด หรือ 1.89% ปิดที่ 3,156.54 จุด
ด้านหุ้นไชน่า เรลเวย์ กรุ๊ป พุ่งขึ้นกว่า 7% โดยในระหว่างการเดินทางเยือนสหรัฐของผู้นำจีนในวันที่ 22-25 ก.ย.นั้น มีการคาดการณ์ว่า จะมีการทำข้อตกลงทั้งในเรื่องการค้า พลังงาน สภาพอากาศ การเงิน การบิน กลาโหม และโครงสร้างพื้นฐาน